
תשובת נינוה וחוצפה כלפי שמיא
שולחן ערוך אורח חיים הלכות יום הכפורים סימן תרה: מה שנוהגים לעשות כפרה בערב יום כיפורים לשחוט תרנגול על כל בן זכר ולומר עליו פסוקים, יש למנוע המנהג [משנ"ב: משום חשש דרכי האמורי]. הגה: ויש מהגאונים שכתבו מנהג זה, וכן כתבו אותו רבים מן האחרונים, וכן נוהגין בכל מדינות אלו ואין לשנות, כי הוא מנהג ותיקין... וזורקין בני מעיהם על הגגות או בחצר, מקום שהעופות יכולין לקחת משם (טור). [משנ"ב: משנה ברורה סימן תרה: שדרך התרנגולים ליזון מן הגזל ובני המעיים הם הכלים הראשונים שמקבלים הגזל לכן מרחיקין עצמם מלאכלם כדי ליתן אל לבו להרחיק מן הגזל וגם משום רחמניות כשם שמרחם על הבריות לפרנסן ירחמו עליו מן השמים]:
יונה ג, ד-י: וַיָחֶל יוֹנָה לָבוֹא בָעִיר מַהֲלַךְ יוֹם אֶחָד וַיִּקְרָא וַיֹּאמַר עוֹד אַרְבָּעִים יוֹם וְנִינְוֵה נֶהְפָּכֶת: וַיַּאֲמִינוּ אַנְשֵי נִינְוֵה בֵּא-לֹהִים וַיִּקְרְאוּ צוֹם וַיִלְבְּשוּ שַקִּים מִגְּדוֹלָם וְעַד קְטַנָּם: וַיִּגַּע הַדָּבָר אֶל מֶלֶך נִינְוֵה וַיָּקָם מִכִּסְאוֹ וַיַעֲבֵר אַדַּרְתּוֹ מֵעָלָיו וַיְכַס שַק וַיֵּשֶב עַל הָאֵפֶר: וַיַּזְעֵק וַיֹּאמֶר בְּנִינְוֵה מִטַּעַם הַמֶּלֶךְ וּגְדֹלָיו לַאמֹר הָאָדָם וְהַבְּהֵמָה הַבָּקָר וְהַצֹאן אַל יִטְעֲמוּ מְאוּמָה אַל יִרְעוּ וּמַיִם אַל יִשְתּוּ:
אברבנאל: וצוה לכרוז בנינוה מטעם המלך וגדוליו... שהאדם והבהמה אל יטעמו ואל ישתו. והיתה המצוה הזאת לבהמה עם היותה בלתי בעלת שכל, לפי שעיני כל בריה אליו יתברך ישֹברו והוא נותן את אכלם בעתו וכדַי שהבהמות במהפכת העיר יצעקו ויתענו לפניו כדי שירחם עליהם.
וְיִתְכַּסּוּ שַקִּים הָאָדָם וְהַבְּהֵמָה וְיִקְרְאוּ אֶל אֱ-לֹהִים בְּחָזְקָה וְיָשבוּ אִיש מִדַּרְכּוֹ הָרָעָה וּמִן הֶחָמָס אֲשֶר בְּכַפֵּיהֶם: מִי יוֹדֵע יָשוּב וְנִחַם הָאֱ-לֹהִים וְשָב מֵחֲרוֹן אַפּוֹ וְלֹא נֹאבֵד: וַיַרְא הָאֱ-לֹהִים אֶת מַעֲשֵיהֶם כִי שָבוּ מִדַּרְכָּם הָרָעָה וַיִּנָּחֶם הָאֱ-לֹהִים עַל הָרָעָה אֲשֶר דִּבֶּר לַעֲשוֹת לָהֶם וְלֹא עָשָה:

בבלי תענית טז, א: משנה: סדר תעניות כיצד? מוציאין את התיבה לרחובה של עיר, ונותנין אפר מקלה על גבי התיבה ובראש הנשיא ובראש אב בית דין וכל אחד ואחד נותן בראשו. הזקן שבהן אומר לפניהן דברי כבושין: אחינו, לא נאמר באנשי נינוה וירא א-להים את שקם ואת תעניתם, אלא וירא א-להים את מעשיהם כי שבו מדרכם הרעה. 
גמרא: ויתכסו שקים האדם והבהמה, מאי הוו עבדי? - אסרא הבהמות לחוד ואת הוולדות לחוד, אמרו לפניו: רבונו של עולם! אם אין אתה מרחם עלינו - אין אנו מרחמים על אלו
"ויקראו אל אלהים בחזקה", מאי אמור? אמרו לפניו: רבונו של עולם! עלוב ושאינו עלוב, צדיק ורשע - מי נדחה מפני מי? +יונה ג'+ וישבו איש מדרכו הרעה ומן החמס אשר בכפיהם. מאי ומן החמס אשר בכפיהם? אמר שמואל: אפילו גזל מריש ובנאו בבירה - מקעקע כל הבירה כולה ומחזיר מריש לבעליו.[footnoteRef:1] [1:  משנה מסכת גיטין פרק ה, ה: העיד רבי יוחנן בן גודגדה... על המריש הגזול שבנאו בבירה שיטול את דמיו מפני תקנת השבים:] 

ירושלמי תעניות ח, ב: אמר רבן שמעון בן לקיש תשובה של רמיות עשו אנשי נינוה 
מה עשו? רבי חונה בשם ר"ש בן חלפותא העמידו עגלים מבפנים ואימותיהם מבחוץ סייחים מבפנים ואימותיהם מבחוץ והוון אילין געיי מן הכא ואילין געיי מן הכא אמרין אין לית מתרחם עלינן לינן מרחמין עליהון הה"ד [יואל א יח] מה נאנחה בהמה נבכו עדרי בקר וגו'. א"ר אחא בערביא עבדין כן 
[יונה ג ח] ויתכסו שקים האדם והבהמה ויקראו אל אלהים בחזקה מהו בחזקה אר"ש בן חלפותא חציפא נצח לכשירא [- החצוף גובר על הכשר] כל שכן לטובתו של עולם.[footnoteRef:2]  [2:  פסיקתא דרב כהנא (פרשה כד ד"ה תשובתן): חציפה נצח לבישה (החצוף מנצח את הרע), כל שכן לטובתו של עולם] 

[יונה ג ח] וישבו איש מדרכו הרעה ומן החמס אשר בכפיהם א"ר יוחנן מה שהיה בכף ידיהם החזירו מה שהיה בשידה תיבה ומגדל לא החזירו. 

תלמוד בבלי מסכת סנהדרין דף קה עמוד א: אמר רב נחמן: חוצפא, אפילו כלפי שמיא מהני.

ירושלמי, תעניות פ"ג ה"ד: רבי ליעזר עבד תעני ולא איתנחת מיטרא, עבד רבי עקיבה תעני ונחת מיטרא. עאל ואמר קומיהון: אמשול לכם משל למה הדבר דומה, למלך שהיו לו שתי בנות אחת חצופה ואחת כשירה. אימת דהות בעייא ההיא חציפתא עלת קומוי, הוה אמר: יבון לה מה דהיא בעייא ותיזיל לה. ואימת דהות ההיא כשירתא עלת קומוי הוה מאריך רוחיה מתחמד מישמוע שועתה.
תרגום: ר' אליעזר עשה תענית ולא ירדו גשמים, עשה ר' עקיבא תענית וירדו גשמים. נכנס ר' עקיבא לבית המדרש ואמר לפניהם: אמשול לכם משל למה הדבר דומה, למלך שהיו לו שתי בנות אחת חצופה ואחת כשירה. כל זמן שהיתה רוצה החצופה דבר מהמלך - היתה באה לפניו, היה אומר המלך: הביאו לה את רצונה ותלך לה. וכאשר היתה רוצה הכשירה דבר מהמלך - היתה באה לפניו, והיה המלך מאריך אפו שהיה מתאוה לשמוע שועתה.

ליקוטי מוהר"ן - מהדורא קמא, קכד: שִׁיר מִזְמוֹר לַמְנַצֵּחַ, 'זַמְּרוּ לְמִי שֶׁמְּנַצְּחִין אוֹתוֹ וְשָׂמֵחַ' (פְּסָחִים קיט). כִּי כְּשֶׁמְּדַבֵּר לִפְנֵי הַקָּדוֹשׁ - בָּרוּךְ - הוּא וּמְפָרֵשׁ שִׂיחָתוֹ בִּטְעָנוֹת וּבַקָּשׁוֹת, רוֹצֶה לְנַצֵּחַ אֶת הַקָּדוֹשׁ - בָּרוּךְ - הוּא כִּבְיָכוֹל, וְהַשֵּׁם יִתְבָּרַךְ יֵשׁ לוֹ תַּעֲנוּג מִזֶּה. עַל כֵּן שׁוֹלֵחַ לוֹ דִּבּוּרִים שֶׁיּוּכַל לְנַצֵּחַ אוֹתוֹ כִּבְיָכוֹל, כְּדֵי לְקַבֵּל הַתַּעֲנוּג. כִּי בְּלֹא זֶה בְּוַדַּאי לֹא הָיָה אֶפְשָׁר לְבָשָׂר וָדָם לְנַצֵּחַ אֶת הַקָּדוֹשׁ - בָּרוּךְ - הוּא, אַךְ הַשֵּׁם יִתְבָּרַךְ עַצְמוֹ שׁוֹלֵחַ וּמַזְמִין לוֹ דִּבּוּרִים וּטְעָנוֹת לְנַצֵּחַ אוֹתוֹ כַּנַּ"ל:


שיחות הר"ן, סט: "זמרו למי שמנצחין אותו ושמח" (פסחים קיט.) כי צריכין לנצח אותו יתברך כביכול. כי אף על פי שנדמה להאדם שהשם יתברך אינו רוצה לקרבו מחמת שקלקל הרבה, וגם עכשו אינו מתנהג כראוי כרצונו יתברך, אף על פי כן צריך האדם לחזק עצמו ביותר ולהשתטח עצמו לפניו ולפרש כפיו אליו יתברך שירחם עליו ויקרבהו לעבודתו כי אף על פי כן אני רוצה להיות ישראלי. נמצא שרוצה לנצח את השם יתברך כביכול, והשם יתברך יש לו שמחה מזה שמנצחין אותו כביכול:

א"א אורבך, מעולמם של חכמים, הוצאת מאגנס, ירושלים, מהדורה שניה תשס"ב, עמ' 556-560: בבשורות של 'הברית החדשה' משמשת תשובת אנשי נינוה תוכחה לישראל: "אנשי נינוה יופיעו ביום הדין יחד עם בני הדור הזה ויחייבו אותם כי הם עשו תשובה אחרי נבואת יונה, והרי כאן יותר מיונה". תוכחה דומה אנו מוצאים במדרש: "העיר היונה, לא היה לה ללמוד מעירו של יונה מנינוה נביא אחד שלחתי לנינוה והחזירה בתשובה ואילו ישראל בירושלים כמה נביאים שלחתי אליהם". הדרשה הנוצרית נאחזה בדרשה היהודית... והתאימה אותה לצרכיה. 
הגויים שמעו לקולו של יונה, לא כן ישראל. הם גם עתידים לסרב לשמוע לקולו של בן האדם בה בשעה שדבריו יתקבלו על ידי הגוים, "כי כאשר היה יונה לאות לאנשי נינוה כן יהי גם בן האדם לדור הזה". אין פלא כי אבות הכנסיה ניצלו את החומר הידוע להם ממקורות ישראל המהפך בזכותם של אנשי נינוה ובזכות תשובתם.
באמצע המאה הרביעית היה מצב הנוצרים תחת שלטונם של הפרסים בכי רע. הנוצרים במזרח היו מושפעים מתורת ישראל וקיימו את מצוות היהדות, ביקרו בבתי הכנסת ושמרו את חגי ישראל... בעיני היהדות הבבלית היתה הנצרות גורם בלתי חשוב ומשום כך היתה גם האגדה הבבלית פטורה מחובת הויכוח עם הדת החדשה. לא היה אכפת להם לאמוראי בבל אם דרשותיהם לס' יונה ותפיסתם של תשובת אנשי נינוה והבלטת הניגוד שבינה לבין קשיות ערפו של ישראל יכלו לשמש חומר רצוי לדרשנים נוצרים...
גישתם של אמוראי א"י... היתה שונה בתוקף התנאים והנסיבות האחרות. הנצרות  התפשטה בא"י... גברה תוקפנותה של הדת-הבת, שראתה בשקיעת קרנה של ישראל את נצחונה... הערך המיוחד שהכנסיה הנוצרית ייחסה לתשובת אנשי נינוה הוא שחייב את המעטת דמותה... ההכרח הפולמוסי מצדיק את הסטיה מהדרשה העתיקה ואף מדברי המשנה. 

